cyanic-selkie/wikianc huggingface dataset:
ওয়াল্টার আলভারেজ
ক্রোনোজুম
পৃথিবীর বয়স অনেক - প্রাগৈতিহাসিক কালও বিশাল। যাঁরা এই প্রাগৈতিহাসিক কাল ও তখনকার নানা ঘটনাবলী আলোচনা করেন, তাদের কাছে একটা বড় সমস্যা হল এই সব ঘটনাবলীকে সুসংহতভাবে একটা সময়কালের মধ্যে রাখা। ওয়াল্টার আলভারেজের সাম্প্রতিকতম অবদান এইখানে। তিনি মাইক্রোসফট রিসার্চের সংগে সহযোগিতায় ক্রোমোজুম নামে এমন একটা সফটওয়্যার বানিয়েছেন যার সাহায্যে এই বিশাল সময়কালকে সুসংহতভাবে কম্প্যুটার গ্রাফিক্সের মাধ্যমে একটি সময়কালের মধ্যে ধরা যায়। সব চাইতে বড় কথা, এই সফটওয়্যারটি অবাণিজ্যিক অর্থাৎ যে কেউ এটিকে ডাউনলোড করে নিজের রিসার্চে এটা ব্যবহার করতে পারেন।  এর ফলে প্রাগৈতিহাসিক যুগের ঘটানাবলী বোঝা এবং অনেকগুলো বিভিন্ন সময়ের তথ্যকে জানা সহজ হয়েছে। বার্কলের ক্যালিফোর্নিয়া ইউনিভার্সিটির ৯৭তম বার্ষিক ফ্যাকাল্টি রিসার্চ লেকচারে প্রথম এই সফটওয়্যারের প্রয়োগ দেখান হয়।
পুরস্কার ও সম্মান
ওয়াল্টার আলভারেজ সারা জীবনে অসংখ্য সম্মানে সম্মানিত এবং অসংখ্য পুরস্কারে পুরস্কৃত হয়েছেন। তিনি ১৯৮৩ সালে আমেরিকান আকাদেমি অফ আর্টস ও সায়েন্সের ফেলো নির্বাচিত হন। ১৯৯১ সালে তিনি ন্যাশনাল আকাদেমি অফ সায়েন্সের সদস্য নির্বাচিত হন। ২০০৬ সালে পান নেভাদা মেডেল, ২০০৮  সালে Vetiesen পুরস্কার। ২০০৫ সালে পান আমেরিকার জিওলজিক্যাল সোসাইটির Penrose মেডেল। ইটালির সিয়েনা ইউনিভার্সিটি থেকে ২০০৫ সালে তাকে ভূবিদ্যায় সাম্মানিক ডক্টরেট দেওয়া হয়।
হাসান আকবর কামাল
হাসান আকবর কামাল, (১৯৪৬–২০১৭) একজন উল্লেখযোগ্য পাকিস্তানি কবি এবং শিশু উপন্যাস লেখক। ১৯৮০ সালে তিনি আদমজী সাহিত্য পুরস্কারে ভূষিত হয়েছিলেন। তিনি ইংরেজির অধ্যাপক ছিলেন এবং রোমান্টিকসের কবিতায় প্রভাবিত ছিলেন।
দাসাংলু পুল
দাসাংলু পুল অরুণাচল প্রদেশের ভারতীয় জনতা পার্টির রাজনীতিবিদ। তিনি হায়ুলিয়াং থেকে ২০১৬ সালে অরুণাচল প্রদেশ বিধানসভা নির্বাচনে নির্বাচিত হয়েছিলেন।  তিনি ২০১৬ সালে সংক্ষিপ্ত সময়ের জন্য উত্তর-পূর্বাঞ্চলীয় রাজ্য অরুণাচল প্রদেশের প্রাক্তন মুখ্যমন্ত্রী কালীখো পুলের স্ত্রী ছিলেন।
ড্রপবক্স
ড্রপবক্স (Dropbox) একটি ফাইল হোস্টিং সার্ভিস যা ড্রপবক্স ইনকর্পোরেশন নামক প্রতিষ্ঠান দ্বারা পরিচালিত হয়। সার্ভিসটি ক্লাউড স্টোরেজ, ফাইল সিনক্রোনাইজেশন এবং ক্লায়েন্ট সফটওয়্যার সার্ভিস দিয়ে থাকে। ড্রপবক্স তাদের ব্যবহারকারীদের নিজস্ব কম্পিউটারে একটি নির্দিষ্ট ফোল্ডার তৈরি করতে দেয় যেটি ড্রপবক্স সিনক্রোনাইজড করে থাকে যাতে ব্যবহারকারী পরবর্তীকালে যে কম্পিউটারই ব্যবহার করুক না কেন, তারা যেন সেই ফোল্ডারটি (ফোল্ডারের ভিতরে থাকা সমস্ত ফাইল বা উপাদানসহ) হুবহু ব্যবহার করতে পারে। এই ফোল্ডারে থাকা ফাইলগুলো ওয়েব সাইট কিংবা মোবাইল ফোন অ্যাপ্লিকেশনের সাহায্যেও ব্যবহার করা যায়।
ম্যাসাচুসেটস ইনস্টিটিউট অব টেকনোলজি বা এমআইটির গ্র্যাজুয়েট ড্রিউ হিউস্টন এবং আরাশ ফেরদৌসী ২০০৭ সালে একটি ওয়াই কম্পিনেটর সার্টআপ কোম্পানি হিসেবে ড্রপবক্স ইনকর্পোরেশন প্রতিষ্ঠান করেন।
ড্রপবক্স মাইক্রোসফট উইন্ডোজ, অ্যাপল ইনকর্পোরেটেড, ম্যাক ওএস এক্স, লিনাক্স, গুগল অ্যান্ড্রয়েড, অ্যাপল আইওএস, ব্ল্যাকবেরি ওএস এবং ওয়েব ব্রাউজারগুলোর জন্য ক্লায়েন্ট সফটওয়্যার সরবরাহ করে থাকে।
ইতিহাস
ড্রপবক্সের মতে, ড্রপবক্সের আইডিয়াটি এসেছে এর প্রতিষ্ঠাতা ড্রিউ হিউস্টনের মাথা থেকে। তিনি যখন এমআইটির শিক্ষার্থী ছিলেন তখন প্রায়ই ইউএসবি ফ্ল্যাশ ড্রাইভটির কথা ভুলে যেতেন। তখনকার সময় এ-সম্পর্কিত সার্ভিসগুলোর দুর্বলতা ছিল ইন্টারনেট পর্যাপ্ততা, বড় ফাইল আপলোডের সমস্যা, বাগ ইত্যঅদি। তিনি তাই নিজের জন্য কিছু একটা সমাধানের কথা চিন্তা করছিলেন। সেসময়ই তিনি ভাবলেন অন্য যারা একই সমস্যা পোহাচ্ছে তারাও তার সমাধান থেকে উপকৃত হতে পারে। হিউস্টন তখন ২০০৭ সালের জুনে ড্রপবক্স ইনকর্পোরেশন প্রতিষ্ঠা করেন এবং কিছুদিনের মধ্যেই ওয়াই কম্বিনেটর থেকে বিনিয়োগ সংগ্রহ করে উদ্যোগটিকে সুরক্ষিত করার ব্যবস্থা করলেন। Dropbox officially launched at 2008's TechCrunch50, an annual technology conference.
২০১০ সালের মে মাসে চীনের ড্রপবক্স ব্যবহারকারীরা ড্রপবক্স ব্যবহার করতে গিয়ে দেখে যে তারা এটি ব্যবহার করতে পারছে না। পরবর্তী সময়ে ড্রপবক্স জানায় যে, চীন সরকার সেদেশে ড্রপবক্স ব্যবহার বন্ধ করে দিয়েছে। ড্রপবক্সের ওপর এই নিষেধাজ্ঞা খুব দ্রুতই তাদের সার্ভিসকে আরও জনপ্রিয় করে তুলে এবং বিশ্বব্যাপী ব্যবহারকারীদের কাছে পরিচিত করে দেয়। ২০১১ সালের নভেম্বর মাস পর্যন্ত চীনে ড্রপবক্সের ওয়েব সাইট বন্ধ ছিল কিন্তু যাদের কম্পিউটারে ড্রপবক্স সফটওয়্যারটি ইনস্টল করা ছিল, তারা কিছু আইএসপির সাহায্যে সফটওয়্যারটি ব্যবহার করতে পারতো।.
অক্টোবর ২০১১ সাল পর্যন্ত বিশ্বব্যাপী ড্রপবক্সের ব্যবহারকারীর সংখ্যা ৫০ মিলিয়নেরও বেশি।
২০১২ সালের সেপ্টেম্বর মাস থেকে ফেসবুকের গ্রুপ ব্যবহারকারীদের তাদের ফেসবুক গ্রুপের ফাইলগুলো ড্রপবক্সের মাধ্যমে ক্লাউভ-ভিত্তিক সংরক্ষণের ব্যবস্থা করে। এই ফিচারের কারণে ব্যবহারকারীরা তাদের ফেসবুক গ্রুপে সরাসরি না থেকেও গ্রুপের ফাইল বা পৃষ্ঠাগুলো শেয়ার বা ব্যবহার করতে পারবে। এটা অবশ্য ফেসবুকের নির্ধারিত আপলোডিং ফিচারের বিকল্প নয় কিন্তু এর মাধ্যমে ইতোমধ্যে ড্রপবক্সের অ্যাকাউন্টে থাকা কোনো ফাইল এই পদ্ধতিতে সরাসরি ফেসবুকে শেয়ার করা যাবে।
২১শে জানুয়ারি, ২০১৫ সালে ড্রপবক্স একটি নেতৃস্থানীয় কোম্পানী ক্লাউডঅনকে নথি সম্পাদনা এবং নির্মাণের জন্য অধিগ্রহণ করেন। এই অধিগ্রহণের ফলে, ড্রপবক্স ব্যবহারকারীরা এখন তাদের ফাইল শেয়ারিং সেবা থেকে নথি তৈরি করতে পারবে, যা তারা অতীতে করতে সক্ষম ছিল না।
বিনিয়োগ
ড্রপবক্স বিভিন্ন বিনিয়োগকারী যেমন ওয়াই কম্বিনেটর, সেকুইয়া ক্যাপিটাল এবং অ্যাকসেল পার্টনার্সের কাছ থেকে ২৫৭ মিলিয়ন মার্কিন ডলার বিনিয়োগ সহায়তা পেয়েছে।
২০১১ সালের অনুমিত হিসাব অনুসারে ড্রপবক্সের আর্থিক মূল্যমান ছিল এক বিলিয়ন মার্কিন ডলারেরও বেশি। টেকক্রাঞ্চ, ভেনচুরাবিট, বিজনেস ইনসাইডার এবং ফিন্যানসিয়াল পোস্টের অনুমান অনুসারে ড্রপবক্সের আর্থিক মূল্যমান ৫ থেকে ১০ বিলিয়ন মার্কিন ডলার পর্যন্ত হতে পারে।
২০১১ সালে ড্রপবক্সের বার্ষিক আয় ২৪০ মিলিয়ন মার্কিন ডলার বলে ধারণা করা হয়।
২০১২ সালের ৩ এপ্রিলে ড্রপবক্স আইরিশ ব্যান্ড ইউটু-এর দুই সদস্য বুনো এবং দি এজ তাদের নতুন বিনিয়োগকারী বলে ঘোষণা করে।
ব্যবসায়িক মডেল
ড্রপবক্স ফ্রিমিয়াম ব্যবসায়িক মডেলে কাজ করে যেখানে ব্যবহারকারীদেরকে একটি নির্দিষ্ট মাত্রা পর্যন্ত বিনামূল্যে তথ্য সংরক্ষণ করার সুবিধা দেয়া হয়। যারা অর্থের বিনিময়ে এই সুবিধা নিতে চায়, তাদের জন্য তথ্য সংরক্ষণ করার ক্ষমতা বেশি দেয়া হয়ে থাকে।
প্রযুক্তি
ড্রপবক্সের সার্ভার এবং ডেস্কটপ সফটওয়্যার দুটোই প্রাথমিকভাবে পাইথনে প্রোগ্রামিং ভাষায় লেখা হয়েছিল। ডেস্কটপ সফওয়্যারে দৃশ্যমান টুলকিট যেমন ডব্লিউএক্সউইজেট এবং কোকোয়া ব্যবহার করা হয়। অন্যান্য উল্লেখযোগ্য পাইথন লাইব্রেরি যেমন টুইস্টেড, পাইউইন৩২ ইত্যাদিও ড্রপবক্সে ব্যবহার করা হয়েছে। এছাড়া ড্রপবক্সে লাইব্ররিসিঙ্ক বাইনারি-ডেল্টা লাইব্রেরি ব্যবহার করা হয়েছে যেটি সি প্রোগ্রামিং ভাষায় লেখা হয়েছে।
ড্রপবক্স ব্যবহারকারীদের তথ্য
ড্রপবক্সের অধিকাংশ অর্থাৎ ৩২.৭ শতাংশ ব্যবহারকারাই মার্কিন যুক্তরাষ্ট্রের। পরবর্তী অবস্থানে রয়েছে যুক্তরাজ্য (৬.৭%) এবং জার্মানি (৬.৫%)। ব্যবহারকারীদের ৬৬.১% উইন্ডোজ অপারেটিং সিস্টেম ব্যবহার করে, ২০.৯ শতাংশ ব্যবহার করে ম্যাক ওএস এবং ২ শতাংশ লিনাক্স অপারেটিং সিস্টেম ব্যবহার করে। বাকি ব্যবহারকারীরা একাধিক অপারেটিং সিস্টেম ব্যবহার করে।
রাজমোহনস ওয়াইফ
রাজমোহনস ওয়াইফ, এটি বঙ্কিমের প্রথম লেখা উপন্যাস। প্রকাশিত হয় ১৮৬২ সালে। এ উপন্যাসের নায়িকা দুইবোন হেমাঙ্গীনি ও মাতঙ্গীনি। হেমঙ্গেএনি ছোট এবং মাধবের স্নগে তার বিবাহ হয়। অপরদিকে তার দিদির বিবাহ হয় গুন্ডা রাজমোহনের সাথে। মাধব ও মথুর দুই ভাই। মাধব উচ্চ শিক্ষিত ছেলে আর মথুর থাকে মূর্খ। মথুর মাধবকে বঞ্চিত করতে জমির উইল চুরি করে। চোরদলের সাথে থাকে রাজমোহন তথা মাতঙ্গীির স্বামী। মাতঙ্গীনি আগেই চুরির ঘটনা জান্ফতে পারে এং সে করে দেয়। রাজমোহোন আত্মহত্যা করে। এটাই এ উপন্যাসের কাহিনী।
প্রার্থনা (উপাসনা)
উপাসনা বা প্রার্থনা হল ঈশ্বর বা অন্য কোন প্রাকৃত বা অতিপ্রাকৃত সত্ত্বার নিকট কোন কিছু চাওয়া বা আকুতি করা বা তার সঙ্গে যোগাযোগ করার প্রচেষ্টা। প্রত্যক্ষভাবে এর সফলতার সত্যতা ও প্রমাণ দেখা না গেলেও পালনকারীরা একে কার্যকর বলে মনে করে থাকেন। প্রার্থনা নীরবে, সরবে, গান গেয়ে, নানাবিধ অঙ্গভঙ্গিমায় সম্মান ও বদান্যতা প্রকাশ করা সহ বিভিন্নভাবে করা হয়।
ফরাশগঞ্জ স্পোর্টিং ক্লাব
ফরাশগঞ্জ স্পোর্টিং ক্লাব ঢাকা কেন্দ্রিক বাংলাদেশের একটি ফুটবল ক্লাব। ১৯৫৯ সালে ক্লাবটি প্রতিষ্ঠিত হয়। ২০১১ সালে ২৪ এপ্রিল স্বাধীনতা কাপে চ্যাম্পিয়ন হয় দলটি।
বাংলাদেশ প্রিমিয়ার ফুটবল লিগের ২০১৭-১৮ মৌসুমে ১২ দলের মধ্যে ১২ তম হয়ে রেলিগেশনের কবলে পড়ে ক্লাবটি। বর্তমানে, ক্লাবটি বাংলাদেশ চ্যাম্পিয়নশিপ লিগে খেলছে।
অর্জন
বিজয়ী (১ বার): ২০১১
গোলাম সাকলায়েন
গোলাম সাকলায়েন বাংলাদেশের একজন শিক্ষাবিদ ও সাহিত্যিক। তিনি ১৯২৬ সালের, ১লা এপ্রিল সিরাজগঞ্জের উল্লাপাড়ায় জন্ম গ্রহণ করেন। তার পিতার নাম "মুহম্মদ আবদুল হামিদ খোন্দকার" এবং মাতার নাম "বদরুন্নেসা খাতুন"। উল্লাপাড়া মার্চেন্টস হাই স্কুল থেকে প্রবেশিকা এবং পাবনার এডওয়ার্ড কলেজ থেকে উচ্চমাধ্যমিক পাস করেন। পরবর্তীতে কুষ্টিয়া কলেজ থেকে বাংলা সাহিত্য নিযে বি.এ. পাস করেন্ তিনি এম.এ. পাস করেন ঢাকা বিশ্ববিদ্যালয় থেকে ১৯৫৩ সালে। ১৯৬২ সালে তিনি ঢাকা বিশ্ববিদ্যালয় থেকেই পিএইচ.ডি. ডিগ্রী লাভ করেন। তার পিএইচ.ডি. অভিসন্দর্ভের বিষয়ব্সতু ছিল বাংলায় মর্সীয়া সাহিত্য: উদ্ভব ও ক্রমবিকাশ। তিনি আজীবন শিক্ষকতা করেছেন। রাজশাহী বিশ্ববিদ্যালয়ের বাংলা বিভাগের অধ্যাপক হিসাবে তার চাকরি জীবনের পরিসমাপ্তি ঘটে।
মনোস্যাকারাইড
থাম্ব|মনোস্যাকারাইড মনোস্যাকারাইড (গ্রীক শব্দ monos: এক, sacchar: চিনি), কার্বোহাইড্রেটের মৌলিক ও ক্ষুদ্রতম একক যাদের আর সরলতম পদার্থে বিশ্লেষণ সম্ভব নয়। এর সাধারণ সূত্র CnH2nOn । সাধারণত এরা বর্ণহীন, পানিতে দ্রবণীয়। কিছু মনোস্যকারাইড মিষ্টি স্বাদযুক্ত। যেমন: গ্লুকোজ (dextrose), ফ্রুকটোজ (levulose) এবং গ্যালাক্টোজ।
খুমুকছম জয়কিশান
খুমুকচাম জয়কিসান সিং একজন ভারতীয় রাজনীতিবিদ এবং জনতা দল (ইউনাইটেড) এর প্রতিনিধিত্বকারী মণিপুর বিধানসভার সদস্য। পরে খুমুকচাম জয়কিসান সিং বিজেপিতে যোগদান করেন এবং ২ সেপ্টেম্বর ২০২২-এ জয়কিসান থাংমেইবন্দ বিধানসভা কেন্দ্র থেকে নির্বাচিত হন।
মনোস্যাকারাইড
মনোস্যাকারাইড হল ডাইস্যাকারাইড (যেমন সুক্রোজ এবং ল্যাক্টোজ) এবং পলিস্যাকারাইড (যেমন সেলুলোজ এবং শ্বেতসার) এর একক। সাধারণত দৈনন্দিন কাজে ব্যবহৃত টেবিল চিনি নিজেই একটি ডাইস্যাকারাইড সুক্রোজ যা দুটি মনোস্যাকারাইড ডি-গ্লুকোজ এবং ডি-ফ্রুক্টোজের প্রতিটির একটি করে অণু গঠিত।
খুমুকছম জয়কিশান
তিনি ইম্ফল পশ্চিম জেলার থাংমেইবন্দ নির্বাচনী এলাকা থেকে মণিপুর বিধানসভার সদস্য।
মনোস্যাকারাইড
অণুতে অবস্থিত যে কটি কার্বন পরমাণু হাইড্রক্সিল মূলকের সাথে যুক্ত হত তারা সকলেই অপ্রতিসম/কাইরাল প্রকৃতির। শেষ কার্বনটির জন্য সমাবয়বতার সৃষ্টি হয়।
কোশে এগুলি গ্লাইকোলাইসিস ও ক্রেবস চক্র দ্বারা জারিত হয় ও শক্তি উৎপাদন করে।
গঠন ও নামকরণ
কিছু ব্যতিক্রম (যেমন ডিঅক্সিরাইবোজ) ছাড়া মনোস্যাকারাইডের সাধারণ রাসায়নিক সংকেত (CH2O)x যেখানে x≥৩ । কার্বন সংখ্যার ভিত্তিতেই এদের নামকরণ করা হয়; যেমন: ট্রায়োজ (৩), টেট্রোজ (৪), পেন্টোজ (৫), হেক্সোজ (৬), হেপ্টোজ (৭) ইত্যাদি।
হেক্সোজদের মধ্যে সবচেয়ে গুরুত্বপূর্ণ হল গ্লুকোজ। পেন্টোজ শর্করার উদাহরণ হল রাইবোজ ও ডিঅক্সিরাইবোজ যা যথাক্রমে আরএনএ ও ডিএনএ-এর অংশ। আটটির বেশি কার্বন যুক্ত মনোস্যাকারাইড খুব বিরল, যার মূল কারণ গঠনগত অস্থিতিশীলতা। জলীয় দ্রবণে এরা সাধারণত চক্রাকার যৌগ গঠন করে।
সরল রৈখিক গঠন
সাধারণত মনোস্যাকারাইডদের সরল রৈখিক হিসেবে গঠন প্রকাশ করা হয় যাতে একটি কার্বনিল মূলক বর্তমান। H(CHOH)n(C=O)(CHOH)mH, যেখানে n + 1 + m = x। তাই মূল সংকেত হল CxH2xOx।
ত্রিমাত্রিক তলে স্টিরিওরসায়ন
মনোস্যাকারাইডের কার্বনগুলি সাধারণত অপ্রতিসম হয় বা কাইরাল হয়। ফিশার প্রোজেকশন অঙ্কের মাধ্যমে বিষয়টি সম্পর্কে সম্পূর্ণ অবগত হওয়া সম্ভব।
কনফিগারেশন
প্লেন পোলারাইজড আলোর প্রভাবে অণুগুলির ঘূর্ণন ঘটে, যা কনফিগারেশনের উদ্ভব ঘটায়। প্লেন পোলারাইজড আলোকে যদি কোনো অণু ডানদিকে ঘোরায় তবে অণুটিকে ডেক্সট্রোরোটেটোরি বা ডানাবর্তী অণু বলে (d & +) এবং বামদিকে ঘোরালে অণুটিকে লেভোরোটেটোরি বা বামাবর্তী অণু বলে (l বা –)।
ফিশার প্রোজেকশন অনুযায়ী নীচের দিক থেকে দ্বিতীয় কার্বনে হাইড্রক্সিল গ্রুপের অবস্থানের ভিত্তিতে দুই প্রকৃতির শর্করা দেখা যায় যা D ও L নামে পরিচিত। D-তে হাইড্রক্সিল গ্রুপ ডানদিকে ও L-এ বামদিকে থাকে।
চক্রাকার রূপ (হেমিঅ্যাসিটাল ও হেমিকিটাল গঠন)
চক্রাকার গঠনটি ফিউরান বা পাইরান চক্রের মতো দেখতে হবার জন্য এদের অপর নাম ফিউরানোজ (সাধারণত যেমন ফ্রুক্টোজ) বা পাইরানোজ (সাধারণত যেমন গ্লুকোজ)।
চক্রাকার রূপ ধারণ করার ফলে নতুন ধরনের সমাবয়বতার সৃষ্টি হয় যা অ্যানোমেরিজম নামে পরিচিত। এটিতে অক্সিজেন পরমাণুর ঠিক পার্শ্ববর্তী কার্বনে হাইড্রক্সিল গ্রুপের অবস্থানের ভিত্তিতে দুটি রূপ কল্পনা করা হয়, যথাক্রমে আলফা ও বিটা। রূপ দুটির আন্তঃপরিবর্তন হবার ঘটনাকে মিউটাঘূর্ণন বলে।
জাতকসমূহ
গুরুত্বপূর্ণ মনোস্যকারাইডের জাতকসমূহ নিম্নরূপঃ
বালো রাজা
বালো রাজা অরুণাচল প্রদেশের ভারতীয় জনতা পার্টির রাজনীতিবিদ। তিনি পালিন থেকে ২০১৯ সালে অরুণাচল প্রদেশ বিধানসভা নির্বাচনে নির্বাচিত হয়েছিলেন।
আব্দুল মান্নান
আব্দুল মান্নান নামটি নিম্নের ব্যক্তিবর্গকে নির্দেশ করতে পারেঃ-
ইস্তানা নেগারা, জালান তুয়ানকু আব্দুল হালিম
ডান|থাম্ব|200x200পিক্সেল| কুয়ালালামপুরের ইস্তানা নেগারার প্রধান ফটকের বাইরে [[মালয়েশীয় সেনাবাহিনী|মালয়েশিয়ান সেনাবাহিনীর রাজকীয় প্রহরী]] ইস্তানা নেগারা ( জাতীয় প্রাসাদের জন্য মালয় ) হল মালয়েশিয়ার রাজা ইয়াং ডি-পেরতুয়ান আগাং-এর সরকারি বাসভবন। এটি উত্তর-পশ্চিম কুয়ালালামপুরের সেগাম্বুতে জালান তুয়াঙ্কু আব্দুল হালিম (পূর্বে জালান দুতা) বরাবর অবস্থিত। প্রাসাদটি 2011 সালে খোলা হয়েছিল এবং মধ্য কুয়ালালামপুরের একটি ভিন্ন কম্পাউন্ডে অবস্থিত পুরানো ইস্তানা নেগারাকে প্রতিস্থাপন করেছিল।
প্রাসাদ কমপ্লেক্সের আয়তন ৯৭.৬৫ হেক্টর, ২২টি গম্বুজ এবং তিনটি প্রধান অংশে বিভক্ত: আনুষ্ঠানিক উপাদান, রাজকীয় উপাদান এবং প্রশাসনিক উপাদান।
ইতিহাস
২০০৭ সালের নভেম্বরে নির্মাণ শুরু হয়েছিল এবং নির্মাণে ৮১২ মিলিয়ন RM খরচ হয়েছে। কমপ্লেক্সটিতে ইসলামিক এবং মালয় স্থাপত্য উপাদান রয়েছে, যা স্থপতি ফার্ম কুম্পুলান সেনি রেকা এসডিএন বিএইচডি দ্বারা ডিজাইন করা এবং নির্মাণ সংস্থা মায়া মাজু এসডিএন বিএইচডি দ্বারা নির্মিত। প্রাসাদ কমপ্লেক্সটি 2009 সালে সমাপ্ত হওয়ার কথা ছিল কিন্তু শুধুমাত্র সেপ্টেম্বর ২০১১ সালে সম্পন্ন হয়েছিল।
রাজপরিবারটি ১৯ অক্টোবর থেকে পর্যায়ক্রমে নতুন প্রাসাদ কমপ্লেক্সে তাদের কার্যক্রম সরানো শুরু করে, ১৫ নভেম্বর একটি পতাকা উত্তোলন অনুষ্ঠানের মাধ্যমে শেষ হয়।
Tuanku আবদুল হালিম Mu'adzam শাহ এর Kedah- এর, ইয়াং Di-Pertuan Agong চতুর্দশ, প্রথম রাজা প্রাসাদ ব্যবহার করতে এবং তার শিলান্যাস আছে অনুষ্ঠিত ছিল না।
রঞ্জন রশ্মি মাইক্রোটমোগ্রাফী
থাম্ব|ডান|300px|Two phase µCT analysis of Ti2AlC/Al MAX phase composite রঞ্জন রশ্মি মাইক্রোটমোগ্রাফী হল রঞ্জন রশ্মি ব্যবহার করে কোনো বস্তুর ব্যবচ্ছেদ না ঘটিয়েই একটি ভার্চুয়াল (বা ত্রিমাত্রিক) মডেল তৈরি করার কৌশল।
মস্তিষ্কের ভার্চুয়াল মডেল তৈরি করার ক্ষেত্রে এই কৌশল ব্যবহার করা হয়, যেখানে মস্তিষ্কের কাটাছেড়া করার দরকার পড়ে না।
বরবাদ (২০১৪-এর চলচ্চিত্র)
বরবাদ ২০১৪ সালের একটি ভারতীয় বাংলা চলচ্চিত্র। শ্রী ভেঙ্কটেশ ফিল্মস প্রযোজিত ও খ্যাতনামা পরিচালক রাজ চক্রবর্তী পরিচালিত এই চলচ্চিত্রে প্রথমবারের মত অভিনয় করেছে বনি সেনগুপ্ত ও ঋত্বিকা সেন। এছাড়াও আরও অনেকেই রয়েছেন এই চলচ্চিত্রে।
সংগীত
এই চলচ্চিত্রের সংগীত পরিচালনা করেছেন প্রখ্যাত সংগীতশিল্পী অরিন্দম চট্টোপাধ্যায় ও বিনিত রঞ্জন মৈত্র। গান লিখেছেন প্রসেন।
শেখেরকোলা ইউনিয়ন
শেখেরকোলা ইউনিয়ন বাংলাদেশের বগুড়া জেলার বগুড়া সদর উপজেলার একটি ইউনিয়ন।
অবস্থান
বগুড়া সদর উপজেলার করতোয়া নদীর তীরে অবস্থিত একটি ইউনিয়ন। উত্তরে রহিয়াছে লাহিড়ীপাড়া ইউনিয়ন, পশ্চিমে রয়েছে গোকুল ইউনিয়ন, দক্ষিণ পূর্বকোণে শাখারিয়া ইউনিয়ন অবস্থিত।
যোগাযোগ
বগুড়া শহরের মূল কেন্দ্র সাতমাথা থেকে সাত কিলোমিটার পূর্বে অবস্থিত। মূল শহর থেকে সিএনজি অথবা অটোরিকশায় বাঘোপাড়া আসা যায়, সেখান থেকে ভ্যান অথবা অটোরিকশায় ইউনিয়ন পরিষদে আসা যায়।
আয়তন
শেখেরকোলা ইউনিয়নের মোট আয়তন ১৮.২৮ বর্গকিলোমিটার বা ৩৪৯৪ একর।
জনসংখ্যা
২০১১ সালের আদমশুমারী অনুযায়ী শেখেরকোলা ইউনিয়নের মোট জনসংখ্যা ১৯৪৬৮জন।
প্রশাসনিক কাঠামো
শেখেরকোলা ইউনিয়ন ৭ টি গ্রাম ও মৌজার সমন্বয়ে গঠিত। তন্মধ্যে অন্তর্ভুক্ত হলোঃ-
হাট-বাজার
মহিষবাথান নতুনহাট, বউবাজার তেলিহারা, বোর্ডের বাজার, তালখুর বাজার।
খাল ও বিল
অত্র ইউনিয়নের খাল ও বিলের মধ্যে অন্যতম হলো:
রুদ্রপলাশ
রুদ্রপলাশ (বৈজ্ঞানিক নাম: Spathodea campanulata) (fountain tree, African tulip tree, pichkari or Nandi flame) হচ্ছে বিগ্নোনিয়াসি পরিবারের একটি উদ্ভিদ। নাম রুদ্রপলাশ হলেও এটি আমাদের পরিচিত পলাশ ফুল নয়। অন্যাণ্য স্থানীয় নামের মধ্যে Fountaintree, Rugtoora ইত্যাদি উল্লেখযোগ্য। রুদ্রপলাশ নামটি দ্বিজেন শর্মার দেয়া।
বংশ বিস্তার
এর বীজ দেখতে অনেকটা স্বচ্ছ কাগজের মধ্যে আটকানো একটি হার্ট বা হৃদয় বলে মনে হয়। নৌকা আকৃতির সিডপডের খোলের ভেতর থাকে বীজগুলো। একটা সিডপডে ৫০০ র মতো বীজ হয়। বীজগুলো হালকা হবার কারণে অনেক দূর পর্যন্ত উড়ে যেতে পারে। সেখান থেকে নতুন গাছের জন্ম হয়। তবে কোনো কারণে এই গাছের বৃদ্ধি ব্যাহত হলে ‘সাকার রুট’ থেকে ফের নতুন গাছ জন্ম নেয়।
বাংলাদেশে রুদ্রপলাশ
বাংলাদেশে রমনা পার্ক ও বলধা গার্ডেনে এই গাছ রয়েছে। এছাড়াও দেশের নানা প্রান্তে এদের কদাচিৎ দেখতে পাওয়া যায়।
মেথড অ্যাক্টিং
মেথড অ্যাক্টিং (Method acting) হচ্ছে অভিনয়ের একটি কৌশল, যেখানে অভিনয়শিল্পী বাস্তব জীবনে তাঁর চরিত্রের মতো জীবন-যাপন করেন, এবং ঠিক সেই ধরনের আচার-আচরণে অভ্যস্ত হন, যেন, তিনি তাঁর চরিত্রে অভিনয়ের সময় জীবনধর্মী অভিনয় ফুটিয়ে তোলেন। একে বলা হয় পুরোটা চরিত্র হয়ে যাওয়া, কারণ তখন তাঁরা আর নিজেরা অভিনয় করেন না, বরং তাঁরা নিজেরাই ঐ চরিত্রটি হয়ে যান, এবং চরিত্রের মতোই কর্মকাণ্ড করতে থাকেন। বর্তমান বিশ্বের এরকম কয়েকজন মেথড অ্যাক্টরের মধ্যে ড্যানিয়েল ডে-লুইস এবং জনি ডেপ অন্যতম।
বিভিন্ন বর্ষীয়ান অভিনেতা এ অভিনয় কৌশল শিক্ষা দিয়েছেন। এদের মধ্যে আছেন অভিনেতা লি স্ট্র্যাসবার্গ, যিনি তাঁর প্রতিষ্ঠিত অভিনয় স্কুল লি স্ট্র্যাসবার্গ থিয়েটার অ্যান্ড ফিল্ম ইন্সটিটিউটে তাঁর নিজের আবিষ্কৃত মেথড অ্যাক্টিংয়ের কৌশল শিক্ষা দেন।
তথ্যসূত্র
Metoda Stanisławskiego
খাদ্যে বিষক্রিয়া
থাম্ব|খাদ্যের গুনমান নির্দেশক কারণগুলি (gbansandyou.com) মোটামুটিভাবে খাদ্যজনিত অসুস্থতা বা খাদ্যবাহিত রোগকে বলা যায় খাদ্যে বিষক্রিয়া। এটি মুলত বিভিন্ন রোগসৃষ্টিকারী ব্যাকটেরিয়া যেমন E. Coli, Clostridium Botulinum, Bacillus Cereus দ্বারা আক্রান্ত খাদ্য গ্রহণে দেখা যায়। সঠিক তাপমাত্রা, আর্দ্রতা, সময়, অম্লতা, লবনাক্ততায় ব্যাকটেরিয়া দ্রুত বৃদ্ধি পায়। উদাহরণস্বরূপ,  অনুকূল অবস্থায় ই. কোলির মতো ব্যাকটিরিয়া প্রতি 20 মিনিটের মধ্যে দ্বিগুণ হয়। গড় হিসাবে একটি ব্যাকটিরিয়া সংখ্যায় ৫ ঘন্টার মধ্যে 30,000 এবং মাত্র ৮ ঘন্টার মধ্যে ১৬ মিলিয়ন এরও বেশি গতিতে বেড়ে ওঠে।
খাদ্য বিষক্রিয়ার লক্ষণ
সাধারণভাবে বমি বমি ভাব বা বমি করা, জ্বর, পেট খারাপ হওয়া প্রভৃতি এর প্রাথমিক লক্ষণ। বমি অনিয়মিত বিরতিতে বারংবার হতে পারে এবং এর পাশাপাশি ডায়েরিয়া বা পানিশূন্যতাও হয়। তবে ঠিক কখন এই লক্ষণ দেখা দেবে, বা কতটা ভয়াবহ আকারে দেখা দেবে - সেটা নির্ভর করে খাদ্যে বিষক্রিয়ার মাত্রা এবং আক্রান্ত ব্যক্তির স্বাস্থ্যের উপরে। এইসময় কিছু সংখ্যাক জীবাণু অন্ত্রে প্রবেশ করে বংশ বৃদ্ধি করতে থাকে, আবার অন্য কিছু সংখ্যক বিষ উৎপাদন করে যা রক্তে মধ্যে সঞ্চারিত হয়। আর বাকি অধিকাংশ জীবাণু সরাসরি শরীরের অভ্যন্তরের কলাকে আক্রমণ করে।
কারণসমূহ
সাধারণত খাদ্যজনিত অসুস্থতাগুলো ঘটে খাদ্যের সঠিকভাবে সরবরাহ, তৈরি ও সংরক্ষণ করা না হলে। এছাড়াও যেকোনো খাবার রান্নার পর তা ৪ºC. থেকে ৬০ºC তাপমাত্রার ভেতর রাখলে খাবারে ব্যাকটেরিয়ার সংখ্যা মারাত্মক আকারে বৃদ্ধি পায়।  খাদ্য প্রস্ততকরণের পূর্বে, তৈরিকালীন ও পরে যথাযথ স্বাস্থ্যবিধিমালা অনুসরণই খাদ্যজনিত এই অসুস্থতা হ্রাস করতে পারে।
ব্যাক্টেরিয়ার উৎস
প্রকৃতপক্ষে, ব্যাক্টেরিয়া পরিবেশের বায়ু, জল, মাটি যেকোনো জায়গায় রয়েছে। তাই সতেজ খাবারের পাশাপাশি স্বাস্থ্যকর ভালো অভ্যাসগুলি ব্যাকটিরিয়া হওয়ার সম্ভাবনা হ্রাস করে। ব্যাক্টেরিয়ার কতগুলি সাধারণ উৎস -
খাদ্যদূষণ প্রতিরোধের উপায়
খাবার প্রস্তুত করা সময় হাত ভালো করে সাবান দিয়ে ধোয়া, রান্নার জায়গা পরিষ্কার রাখা, ভালো করে উত্তমরূপে ভেজে বা সিদ্ধ করে রান্না করা - যাতে ব্যাক্টেরিয়াগুলো ধবংস হয়। খাবারের ধরন হিসাবে শীতল খাবার রেফ্রিজারেটরে বা ফ্রিজে ৪º সেলসিয়াস বা তার কমে ও উষ্ণ খাবার মাইক্রোওভেনে ৬০º সেলসিয়াস বা তার বেশি তাপমাত্রায় সংরক্ষণ খাদ্যদূষণের মাত্রা অনেকটা কমিয়ে দেয়।
টি এল রাজকুমার
টি এল রাজকুমার ভারতের অরুণাচল প্রদেশের রাজনীতিবিদ। রাজকুমার ১৯৯০, ১৯৯৫ এবং ১৯৯৯ সালে অরুণাচল প্রদেশ বিধানসভা নির্বাচনে খোন্সা পূর্ব আসন থেকে ভারতীয় জাতীয় কংগ্রেসের প্রার্থী হয়ে নির্বাচিত হয়েছিলেন। তবে ২০১৪ অরুণাচল প্রদেশ বিধানসভা নির্বাচনে তিনি জনতা পার্টির হয়ে অরুণাচল পিপলস পার্টির ওয়াংলাম সাভিনের কাছে হেরেছিলেন।
ক্যাপ্রিনি
ক্যাপ্রিনি (Caprinae) বোভিডি পরিবারের ছাগল-জাতীয় (ইংরেজিতে "goat-antelope","caprid" বলা হয়) মাঝারি গড়নের প্রজাতি নিয়ে গঠিত। এ উপপরিবারের প্রাণীদের দেহ দৃঢ়, পা মোটা; উঁচু পাহাড়ে জীবনধারনের জন্য পা অভিযোজিত, পার্বত্য অঞ্চলে তাপমাত্রায় নিজেকে খাপ খাইয়ে নিতে সক্ষম। ছেলে ও মেয়ে উভয়েরই শিং থাকে, তবে চিরুর কেবল ছেলেদের শিং বিদ্যমান। যৌন দ্বিরূপতা লক্ষ্যণীয়, শিঙয়ের আকার-আকৃতি এবং দেহের গঠনও ভিন্ন। ঘ্রাণগ্রন্থি বেশ সুগঠিত।
প্রজাতিসমূহ
পরিবার বোভিডি Bovidae
ফসিল
নিচের বিলুপ্ত গণগুলোকেও ক্যাপ্রিনি উপপরিবারের বলে পরিচিত করানো হয়েছে:
পাটগ্রাম মহিলা ডিগ্রি কলেজ
অবস্থান
কলেজটি রংপুর বিভাগের লালমনিরহাট জেলার পাটগ্রাম উপজেলা সদর হতে উত্তর দিকে ১ কিলোমিটার দুরে অবস্থিত।
শহীদ হাফিজ করদার
শহীদ হাফিজ করদার একজন পাকিস্তানি অর্থনীতিবিদ এবং প্রাক্তন প্রাদেশিক অর্থমন্ত্রী। তিনি সেপ্টেম্বর ২০১০ থেকে জুলাই ২০১১ পর্যন্ত পাকিস্তানের স্টেট ব্যাঙ্কের ১৬তম গভর্নর হিসাবে দায়িত্ব পালন করেছিলেন।
তিনি পাঞ্জাবে নভেম্বর ১৯৯৯ থেকে জানুয়ারি ২০০১ থেকে অর্থ, পরিকল্পনা ও উন্নয়ন, এক্সাইজ ও করব্যবস্থা অ্যান্ড ইন্ডাস্ট্রিজ ও খনিজ পদার্থ উন্নয়ন মন্ত্রী ছিলেন
তিনি বর্তমানে লাহোরের বেকনহাউস জাতীয় বিশ্ববিদ্যালয়ের উপাচার্য।
প্রাথমিক জীবন এবং শিক্ষা
কারদার পাকিস্তানের সাবেক টেস্ট ক্রিকেট অধিনায়ক আবদুল হাফিজ করদার পুত্র এবং লাহোরের আড়েন পরিবারের সদস্য। তিনি ইংল্যান্ড থেকে অ্যাকাউন্টিংয়ের যোগ্যতা অর্জন করেছেন এবং অক্সফোর্ড বিশ্ববিদ্যালয়ের স্নাতক ছিলেন।
ইস্মার্ট শঙ্কর
ইস্মার্ট শঙ্কর হলো ২০১৯ সালের একটি ভারতীয় তেলুগু ভাষার বিজ্ঞান কল্পকাহিনী মারপিটধর্মী চলচ্চিত্র, যা রচনা ও পরিচালনা করেছেন পুরী জগন্নাথ এবং তিনি চার্মি কৌরের সাথে চলচ্চিত্রটি সহ-প্রযোজনা করেছেন। এতে কেন্দ্রীয় চরিত্রে রয়েছেন রাম পথিনেনি, সত্যদেব কাঞ্চরণ, নাভা নাতেশ ও নিধি আগারওয়াল। এটি ২০১৬ সালের আমেরিকান চলচ্চিত্র ক্রিমিনাল এবং ২০১৭ সালের ব্রিটিশ চলচ্চিত্র আইবয়-এর পটভূমি অবলম্বনে নির্মিত।  এটি মণি শর্মা দ্বারা রচিত সঙ্গীত বৈশিষ্ট্য.
চলচ্চিত্রটি ২০১৯ সালের ১৮ জুলাই প্রেক্ষাগৃহে মুক্তি পায়। এটি একটি বাণিজ্যিকভালে সফল হয় এবং বক্স অফিসে ১০০ দিনেরও অধিক সময় ধরে চলে।
সিক্যুয়েল
চলচ্চিত্রটি বাণিজ্যিকভাবে সফল ছিল। ডাবল ইস্মার্ট শঙ্কর শিরোনামে চলচ্চিত্রটির একটি সিক্যুয়াল ঘোষণা করা হয়েছে।
কামেন রিঙ্গু
কামেন রিঙ্গু হলেন অরুণাচল প্রদেশের একজন ভারতীয় রাজনীতিবিদ, যিনি পিপিএ পুনরুত্থিত করেছিলেন। তিনি ভারতের অরুণাচল প্রদেশের একটি আঞ্চলিক রাজনৈতিক দল অরুণাচল কংগ্রেসের সভাপতি ছিলেন। বর্তমানে তিনি দলের চেয়ারম্যান হিসাবে অরুণাচলের পিপলস পার্টির সাথে যুক্ত রয়েছেন।
হারমানপ্রীত কৌর
হারমানপ্রীত কৌর (ਹਰਮਨਪ੍ਰੀਤ ਕੌਰ; জন্ম: ৮ মার্চ, ১৯৮৯) পাঞ্জাবের মোগা এলাকায় জন্মগ্রহণকারী ভারতের প্রমিলা আন্তর্জাতিক ক্রিকেটার। ভারত দলের অধিনায়কেরও দায়িত্ব পালন করেছেন তিনি। দলে তিনি মূলতঃ ডানহাতি ব্যাটসম্যান। পাশাপাশি ডানহাতে মিডিয়াম ফাস্ট বোলিংয়েও পারদর্শিতা দেখিয়েছেন ।
ক্রীড়া জীবন
২০০৯ মহিলা ক্রিকেট বিশ্বকাপ এ ভারতের প্রথম গ্রূপ ম্যাচ দিয়ে পাকিস্তানের বিপক্ষে বোরালে অনুষ্ঠিত খেলায় তার ওডিআই অভিষেক হয়। ব্যক্তিগত সর্বোচ্চ ১০৭* তুলেছেন। এ পর্যন্ত তিনি আটটি ওডিআইয়ে অংশ নিয়েছেন। ১৩ আগস্ট, ২০১৪ তারিখে ওর্মসলিতে অনুষ্ঠিত টেস্টে ইংল্যান্ডের বিপক্ষে অভিষেক ঘটে। টেস্টে তার সেরা বোলিং পরিসংখ্যান হচ্ছে ৫/৪৪।
আন্তর্জাতিক টি ২০
২০০৯ আইসিসি মহিলা বিশ্ব টুয়েন্টি২০ তে তার আন্তর্জাতিক টুয়েন্টি২০ তে অভিষেক হয়। ২০০৯ আইসিসি মহিলা বিশ্ব টুয়েন্টি২০ থেকে নিয়মিত ভারতের প্রতিনিধিত্ব করে আসছেন তিনি।
সম্মান
thumb|right|রাষ্ট্রপতি শ্রীযুক্ত হরমনপ্রীত কৌরকে ক্রিকেটের জন্য অর্জুন পুরস্কার, ২০১৭ উপস্থাপন করছেন |alt=A brown building with clock towers, domes and pyramidal tops. A wide street in front of it
২০১৭ সালে ভারত সরকার কর্তৃক প্রদত্ত আন্তর্জাতিক স্তরে খেলাধুলায় উৎকর্ষের স্বীকৃতি স্বরূপ অর্জুন পুরস্কারে সম্মানিত করে।
উথুরা ইউনিয়ন
উথুরা ইউনিয়ন বাংলাদেশের ময়মনসিংহ জেলার ভালুকা উপজেলার অন্তর্গত একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
উথুরা উচ্চ বিদ্যালয় ও কলেজ
নারাঙগী উচ্চ বিদ্যালয়
দর্শনীয় স্থান
দেশের প্রথম কুমির প্রজনন কেন্দ্র রেপটাইলস ফার্ম লিমিটেড উথুরা ইউনিয়নের হাতিবেড় গ্রামে অবস্থিত। যেটি ২০০৪ সালে প্রতিষ্ঠিত হয়। এছাড়াও বর্তমানে এখানে একটি রিসোর্ট তৈরি করা হয়েছে। প্রতিষ্ঠানটি জনসাধারণের জন্য উন্মুক্ত।
উল্লেখযোগ্য ব্যক্তিত্ব
ডক্টর শাহ মোহাম্মদ ফরিদ সাবেক সচিব জনপ্রশাসন মন্ত্রণালয়
ডক্টর শাহ মোহাম্মদ ফারুক সাবেক ভিসি বাংলাদেশ কৃষি বিশ্ববিদ্যালয়
২০২২ আফগানিস্তান ক্রিকেট দলের আয়ারল্যান্ড সফর
আফগানিস্তান পুরুষ ক্রিকেট দল ২০২২ সালের আগস্ট মাসে আয়ারল্যান্ডের বিপক্ষে পাঁচটি টোয়েন্টি২০ আন্তর্জাতিক (টি২০আই) ম্যাচ খেলার জন্য উত্তর আয়ারল্যান্ড সফর করে। প্রাথমিকভাবে সফরে একটি টেস্ট ও পাঁচটি একদিনের আন্তর্জাতিক (ওডিআই) ম্যাচ খেলা হওয়ার কথা ছিল। কিন্তু পরবর্তীতে সফরের সূচি ঘোষণার সময় ম্যাচগুলোর পরিবর্তে টি২০আই ম্যাচগুলো সূচিতে অন্তর্ভুক্ত করা হয়। ২০২২ সালের মার্চ মাসে সফরের সূচি ও ম্যাচগুলোর আয়োজনস্থল নিশ্চিত করা হয়। সিরিজের ম্যাচগুলো উভয় দলের জন্য ২০২২ আইসিসি পুরুষ টি২০ বিশ্বকাপের প্রস্তুতি হিসেবে গণ্য হয়। সিরিজে আয়ারল্যান্ড ৩–২ ব্যবধানে জয়লাভ করে।
দলীয় সদস্য
আফগানিস্তান দলে কায়েস আহমেদ ও নিজাত মাসুদকে রিজার্ভ খেলোয়াড় হিসেবে রাখা হয়। ২০২২ সালের ১৩ আগস্ট আয়ারল্যান্ড দলে সিমি সিংকে যুক্ত করা হয়।
সেরনিয়াবাত সাদিক আবদুল্লাহ
সেরনিয়াবাত সাদিক আবদুল্লাহ বরিশাল জেলার একজন রাজনীতিবিদ এবং বরিশাল সিটি কর্পোরেশনের সাবেক মেয়র।
ব্যক্তিগত জীবন
সেরনিয়াবাত সাদিক আবদুল্লাহ একজন বাংলাদেশী রাজনীতিবিদ ও ব্যবসায়ী। তার পিতা আবুল হাসনাত আবদুল্লাহ এবং মাতা সাহান আরা আব্দুল্লাহ উভয়ই রাজনীতিবিদ। তার দাদা আবদুর রব সেরনিয়াবাত ছিলেন বঙ্গবন্ধুর ভগ্নীপতি ও তাঁর আমলের ভূমি প্রশাসন, ভূমি সংস্কার ও ভূমি রাজস্ব ও বন্যানিয়ন্ত্রণ, পানিসম্পদ ও বিদ্যুৎ মন্ত্রী।
রাজনৈতিক জীবন
তিনি বাংলাদেশ আওয়ামী লীগের সাথে জোটবদ্ধ হয়ে ২০১৮ সালের বরিশাল সিটি কর্পোরেশন নির্বাচনে মেয়র নির্বাচিত হন। ২০১৬ সালে বরিশাল মহানগর আওয়ামী লীগের যুগ্ম-সাধারণ সম্পাদক এবং ২০১৯ সালে সর্বশেষ সম্মেলনে সাধারণ সম্পাদক নির্বাচিত হন।
কুয়েত বাংলাদেশ মৈত্রী সরকারি হাসপাতাল
কুয়েত বাংলাদেশ মৈত্রী সরকারি হাসপাতাল, বা কুয়েত বাংলাদেশ মৈত্রী হাসপাতাল কিংবা কুয়েত মৈত্রী হাসপাতাল বাংলাদেশের ঢাকায় অবস্থিত একটি সরকারি হাসপাতাল। কুয়েত জয়েন্ট রিলিফ কমিটির অর্থায়নে হাসপাতালটি প্রতিষ্ঠিত হয়। বাংলাদেশ সরকার নির্ধারিত করোনা রোগীদের চিকিৎসা সেবা প্রদানের জন্য এটিই প্রথম হাসপাতাল।
অবস্থান
কুয়েত বাংলাদেশ মৈত্রী হাসপাতাল ঢাকার উত্তরার ৬ নম্বর সেক্টরের ঈশা খাঁ এভিনিউতে অবস্থিত। রাজউক উত্তরা মডেল কলেজের পিছনে এই হাসপাতালটি অবস্থিত।
ইতিহাস
২০০১ সালের ১০ জুন তৎকালীন প্রধানমন্ত্রী শেখ হাসিনা কুয়েত বাংলাদেশ মৈত্রী হাসপাতালটি উদ্বোধন করেন। ২০০২ সালে কুয়েত জয়েন্ট রিলিফ কমিটি আর্থিক সংকটের কারণ দেখিয়ে এই হাসপাতাল থেকে তাদের অনুদান বন্ধ করে দেয়।
২০০২ সালের ১৮ ডিসেম্বর স্বাস্থ্য মন্ত্রণালয় হাসপাতালটিকে এক চুক্তির মাধ্যমে আমেরিকান হসপিটাল কনসোর্টিয়ামের কাছে দায়িত্ব হস্তান্তর করেছিল। চুক্তির অন্যতম শর্ত ছিল ২০০৮ সালের ৩০ জুনের মধ্যে হাসপাতালটিকে আন্তর্জাতিক মানের উন্নীত করা। কিন্ত আমেরিকান হসপিটাল কনসোর্টিয়াম সেটা করতে ব্যর্থ হয়েছিল। এরপর হাসপাতাল কর্তৃপক্ষ হাসপাতালটিকে সরকারি ব্যবস্থাপনায় নিবার জন্য আদালতের শরণাপন্ন হলে লিজ চুক্তি বাতিলের বিষয়টি ঝুলে যায়। পরে স্বাস্থ্য মন্ত্রণালয়ের ব্যবস্থাপনায় হাসপাতালটি পুনরায় চালু করা হয়। ২০১৬ সালের জুনে হাসপাতালটির দায়িত্ব কুর্মিটোলা জেনারেল হাসপাতালের হাতে ছেড়ে দেওয়া হয়। দুই বছর পর স্বাস্থ্য মন্ত্রণালয় এই হাসপাতালের জন্য নতুন পরিচালক নিয়োগ করেন। একই বছরের ডিসেম্বর ১০০ শয্যা বিশিষ্ট অভ্যন্তরীণ পরিষেবা চালু করা হয়।
জনবল ও সেবা
২০২০ সালের মে মাসের তথ্য অনুসারে হাসপাতালে ২০০টি শয্যা ব্যবস্থা আছে। ২৮টি আইসিইউ সুবিধা বিশিষ্ট শয্যা আছে। হাসপাতালে ৯৫ জন চিকিৎসক এবং ১১৩ জন নার্স আছে। এই হাসপাতালে তিন জন আয়ুর্বেদিক চিকিৎসক দায়িত্বরত আছেন। এখানে অপারেশন থিয়েটার, আইসিইউ, পরীক্ষা-নিরীক্ষা বিভাগ, কেবিন, ওয়ার্ড, বহির্বিভাগ ও জরুরি বিভাগসহ প্রায় ২২টি বিভাগে বিভিন্ন সেবা প্রদান করা হয়ে থাকে।
অবকাঠামো
কুয়েত বাংলাদেশ মৈত্রী হাসপাতালটি তিন একর জায়গা জুড়ে অবস্থিত। হাসপাতালটি সাত তলা বিশিষ্ট ভবন।
করোনাকালীন ভূমিকা
বাংলাদেশ সরকার সর্বপ্রথম এই হাসপাতালটিকে করোনা রোগীদের চিকিৎসা সেবার জন্য নির্ধারণ করে। বাংলাদেশে করোনাভাইরাস চিকিৎসার জন্য এই হাসপাতালটি অন্যতম প্রধান কেন্দ্র হিশেবে পরিচিত।
সত্যবতী (ব্যোমকেশ বক্সীর স্ত্রী)
সত্যবতী হলো বাঙালি লেখক শরদিন্দু বন্দ্যোপাধ্যায়ের লেখা ব্যোমকেশ বক্সী সিরিজের উপন্যাস গুলির একটি চরিত্র এবং গোয়েন্দা ব্যোমকেশ বক্সীর স্ত্রী।
ফুলহ্যাম ফুটবল ক্লাব
ফুলহ্যাম ফুটবল ক্লাব হচ্ছে ইংল্যান্ডের লন্ডনের ফুলহ্যামের একটি পেশাদার ফুটবল ক্লাব। ইংরেজ ফুটবল লিগের শীর্ষ স্তর প্রিমিয়ার লিগে প্রতিযোগিতা করে। ১৮৭৯ সালে প্রতিষ্ঠিত এই ক্লাবটি ফুটবল লিগে খেলা লন্ডনের প্রাচীনতম ফুটবল ক্লাব।
আবু সুফিয়ান (বীর প্রতীক)
আবু সুফিয়ান (১ মার্চ ১৯৪৩–২৯ ডিসেম্বর ১৯৭২) বাংলাদেশের স্বাধীনতা যুদ্ধের একজন মুক্তিযোদ্ধা, রাজনীতিবিদ ও শ্রমিক নেতা ছিলেন। স্বাধীনতা যুদ্ধে তার অসীম সাহসিকতার জন্য বাংলাদেশ সরকার তাকে বীর প্রতীক খেতাব প্রদান করেন।
ফুলহ্যাম ফুটবল ক্লাব
এই ক্লাবটি ইংরেজ ফুটবলের শীর্ষ স্তরে ২৬টি মৌসুম কাটিয়েছে, যার মধ্যে বেশিরভাগই হয়েছে ১৯৬০ এবং ২০০০-এর দশকে। ১৯৯০-এর দশকে এই ক্লাবটি চতুর্থ স্তর থেকে ওঠার পর থেকে এই ক্লাবটি সাবেক চেয়ারম্যান মোহাম্মদ আল-ফায়দ দ্বারা পরিচালিত হয়েছে। ফুলহ্যাম দুটি শীর্ষস্থানীয় প্রতিযোগিতার ফাইনালে খেলেছে; ১৯৭৫ সালে, দ্বিতীয় বিভাগের দল হিসেবে এফএ কাপ ফাইনালে ওয়েস্ট হ্যাম ইউনাইটেড ফুটবল ক্লাবের মুখোমুখি হয়েছিল, যেখানে তারা ২–০ গোলে পরাজিত হয়েছিল। অন্যদিকে, তারা ২০০৯–১০ উয়েফা ইউরোপা লিগের ফাইনালে আতলেতিকো মাদ্রিদের মুখোমুখি হয়েছিল, হামবুর্গে অনুষ্ঠিত ম্যাচটিতে ফুলহ্যাম অতিরিক্ত সময়ে গিয়ে ২–১ গোলে পরাজিত হয়েছিল।
ইতিহাস
ফুলহ্যাম ১৮৭৯ সালে ফুলহ্যাম সেন্ট অ্যান্ড্রু'স চার্চ সানডে স্কুল ফুটবল ক্লাব নামে প্রতিষ্ঠিত হয়েছিল। এই ক্লাবটি পশ্চিম কেন্সিংটনের (সেন্ট অ্যান্ড্রু'স ফুলহ্যাম ফিল্ডস) স্টার রোডে অবস্থিত ইংল্যান্ডের গির্জার পূজারীদের দ্বারা প্রতিষ্ঠা (যারা বেশিরভাগ ক্রিকেটে আগ্রহী) লাভ করেছে। ফুলহ্যামের মাতৃ গীর্জা আজও দলটির ভিত্তি স্মরণ করে, যেখানে আজও এই সম্পর্কিত একটি ফলক নিয়ে দাঁড়িয়ে আছে। এই ক্লাবটি ১৮৭৮ সালে ওয়েস্ট লন্ডন অপেশাদার কাপ জয়লাভ করেছিল এবং ১৮৮৮ সালের ডিসেম্বর মাসে ফুলহ্যাম সেন্ট অ্যান্ড্রু'স-এর নামটি বর্তমানে বিদ্যমান সংক্ষিপ্ত আকারে স্থানান্তর করেছিল। ১৮৯৩ সালে, এই ক্লাবের প্রথম প্রচেষ্টায়ই ওয়েস্ট লন্ডন লিগ জয়লাভ করেছিল। এই ক্লাবের প্রথম দিকে পোশাকের রঙ ছিল অর্ধেক লাল, অর্ধেক সাদা শার্ট এবং অর্ধেক সাদা শর্ট, যেটি তারা ১৮৮৬–৮৭ মৌসুমে পরিধান করেছিল। ফুলহ্যাম ১৮৯৬ সালে ক্র্যাভেন কটেজে (যেটি তাদের বর্তমান নিজস্ব মাঠ) খেলতে শুরু করেছিল, উক্ত মাঠে বর্তমানে বিলুপ্ত মিনার্ভার বিরুদ্ধে প্রথম খেলা আয়োজিত হয়েছিল। বর্তমানে ফুলহ্যাম দক্ষিণ ইংল্যান্ডের অন্যতম প্রাচীন প্রতিষ্ঠিত ক্লাব, যেখানে পেশাদার ফুটবল আয়োজন করা হয়, যদিও কেন্টের দল ক্রে ওয়ান্ডারার্সের মতো অনেকগুলো নন-লিগ ক্লাব রয়েছে, যারা ফুলহ্যাম হতে কয়েক দশক পুরাতন।
এই ক্লাবটি ১৮৯৮ সালের ১২ই ডিসেম্বর তারিখে পেশাদার ক্লাবের মর্যাদা অর্জন করেছিল, একই বছর তারা সাউদার্ন ফুটবল লিগের দ্বিতীয় বিভাগে খেলেছিল। এই ক্লাবের আর্সেনাল ফুটবল ক্লাবের (উক্ত সময়ে যার নাম রয়্যাল আর্সেনাল ছিল) পর লন্ডনের দ্বিতীয় পেশাদার ফুটবল ক্লাব হয়ে উঠে। ১৯০০–০১ মৌসুমে ফুলহ্যাম সর্বপ্রথম লাল–-সাদা পোশাক পরিধান করে খেলেছিল। ১৯০২–০৩ মৌসুমে, ক্লাবটি সাউদার্ন ফুটবল লিগের প্রথম বিভাগে উত্তীর্ণ হয়েছিল। ১৯০৩ সালে, ক্লাবটি সর্বপ্রথম সম্পূর্ণ সাদা রঙের পোশাকে খেলেছিল এবং তারপর থেকে তারা আজ পর্যন্ত সাদা–কালো পোশাকে খেলছে, সময়ে সময়ে শুধুমাত্র মোজার রঙ পরিবর্তন করা হয়েছে। এই ক্লাবটি ১৯০৫–০৬ এবং ১৯০৬–০৭ মৌসুমে ২ বার সাউদার্ন ফুটবল লিগ জয়লাভ করেছে।
আবু সুফিয়ান (বীর প্রতীক)
প্রাথমিক জীবন
আবু সুফিয়ান ১ মার্চ ১৯৪৩ সালে চাঁপাইনবাবগঞ্জ জেলার গোমস্তাপুর উপজেলার আড্ডা গ্রামে জন্মগ্রহণ করেন। তিনি বিএল কলেজ ও রাজশাহী বিশ্ববিদ্যালয়ে অধ্যয়ন করেন। তার স্ত্রী মন্নুজান সুফিয়ান সংসদ সদস্য এবং শ্রম ও কর্মসংস্থান মন্ত্রণালয়ের প্রতিমন্ত্রী।
রাজনৈতিক জীবন
আবু সুফিয়ান রাজশাহী বিশ্ববিদ্যালয়ে অধ্যয়নকালে ১৯৬৬-১৯৬৭ সালে শাহ্ মাখদুম হলের ছাত্রসংসদের ভিপি ছিলেন। পরবর্তীতে খুলনা অঞ্চলের শ্রমিক অধিকার সুরক্ষায় শ্রমিক রাজনীতিতে আত্মনিয়োগ করেন। বাংলাদেশ জাতীয় শ্রমিক লীগের সহসভাপতি, বাংলাদেশ আওয়ামী লীগের খুলনা জেলা শ্রম সম্পাদক ও ৪২টি ট্রেড ইউনিয়নের সভাপতি এবং সাধারণ সম্পাদক হিসেবে তিনি দায়িত্ব পালন করেন।
মুক্তিযুদ্ধে ভূমিকা
মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে যান। যুদ্ধকালীন সময়ে তিনি পলতা ইয়ুথ ক্যাম্পের ইনচার্জ ছিলেন। স্বাধীনতা-উত্তর বাংলাদেশে সরকার তাকে বীরপ্রতীক উপাধি প্রদান করে।
পুরস্কার ও সম্মাননা
১৯৭৩ সালে সরকার তাকে বীর প্রতীক সম্মাননা প্রদান করেন।
মৃত্যু
আবু সুফিয়ান ২৯ ডিসেম্বর ১৯৭২ সালে খুলনা-যশোর রোডের মহসিন মোড়ে ইসলাম ম্যানশনের অফিসে থেকে বাসায় ফেরার পথে দুর্বিত্তের গুলিতে মৃত্যুবরণ করেন।
গোকুল ইউনিয়ন
গোকুল ইউনিয়ন বাংলাদেশের বগুড়া জেলার বগুড়া সদর উপজেলার একটি ইউনিয়ন। বগুড়া জেলার উত্তর অংশে করোতায়া নদীর তীরে এই ইউনিয়ন অবস্থিত।
অবস্থান
বগুড়া সদর উপজেলার উত্তরাংশে করতোয়া নদীর তীরে গোকুল ইউনিয়নের অবস্থান। বগুড়া শহর হতে এর দূরত্ব ১০ কিলোমিটার।
যোগাযোগ
বগুড়া সদর উপজেলা থেকে সিএনজি ও বাস যোগে গোকুল ইউনিয়নে আসা যায়।   অত্র ইউনিয়নের বেশিরভাগ সড়ক আধাপাকা।
আয়তন
গোকুল ইউনিয়নের মোট আয়তন ১৯.২৭ বর্গকিলোমিটার।
ইতিহাস
কথিত আছে একসময় এই এলাকা জঙ্গল এবং ধুধু মাঠ ছিলো। এরপর এই এলাকার ওপর দিয়ে মহাসড়ক তৈরি হলে নাম না জানা কোন এক অঞ্চল থেকে মানুষ এসে বসতি স্থাপন শুরু করে।
এই ইউনিয়নে অবস্থিত আছে বেহুলা র বাসর ঘর। যা স্থানীয় আঞ্চলিক ভাষায় 'মেড়' নামেও অধিক পরিচিত।
জনসংখ্যা
২০১১ সালের আদমশুমারী অনুযায়ী গোকুল ইউনিয়নের মোট জনসংখ্যা ২৪,১৯৩জন।
প্রশাসনিক কাঠামো
গোকুল ইউনিয়ন ৯টি গ্রাম ও ৯টি মৌজার সমন্বয়ে গঠিত।
শিক্ষা ব্যবস্থা
অত্র ইউনিয়নে ০৪টি উচ্চ বিদ্যালয়, ১টি মাদ্রাসা, ৭টি সরকারি প্রাথমিক বিদ্যালয়, ২টি বেসরকারি প্রাথমিক বিদ্যালয় ও ২টি এতিমখানা রয়েছে।
জনপ্রতিনিধি
ইউনিয়নের বর্তমান চেয়ারম্যান জিয়াউর রহমান জিয়া।
ধর্মীয় উপাসনালয়
অত্র ইউনিয়নে ৫০টি মসজিদ, ৯টি ঈদগাহ এবং ৭টি মন্দির রয়েছে।
শায়েস্তাগঞ্জ উপজেলা
শায়েস্তাগঞ্জ উপজেলা বাংলাদেশের হবিগঞ্জ জেলার একটি প্রশাসনিক এলাকা। বর্তমানে বাংলাদেশের সবচেয়ে ক্ষুদ্রতম উপজেলা এটি।
ইতিহাস
সিপাহসালার সৈয়দ নাসির উদ্দীন শ্রীহট্ট বিজেতা হযরত শাহ জালালের অন্যতম সঙ্গী ও অনুসারী ছিলেন। তিনি সিলেট অভিযানে প্রেরিত মুসলিম বাহিনীর প্রধান সেনাপতি ছিলেন। ১৩০৪ খ্রিষ্টাব্দে সিলেটের ইতিহাসে বহুল আলোচিত তরফ রাজ্য তার মাধ্যমে বিজিত হয়। সিলেট বিভাগের হবিগঞ্জ জেলার চুনারুঘট উপজেলার মুড়ারবন্দ নামক স্থানে সিপাহসালার সৈয়দ নাসির উদ্দীনের পবিত্র মাজার অবস্থিত। দেশের দূরদূরান্ত থেকে প্রতিদিন হাজার হাজার দর্শনার্থীর আগমন ঘটে এ মাজারে। তার জন্ম ও মৃত্যুর তারিখ সম্পর্কে জীবনী গ্রন্থে আনুমানের ভিত্তিতে ১২৫০ সালে জন্ম হয়েছে এবং শাহ জালালের মৃত্যুর পূর্বে (১৩৪৬ খ্রিষ্টাব্দের পূর্বে) তিনি মৃত্যুবরণ করেন। এ পর্যন্ত তার বংশের ১৩০টি পরিবারের সন্ধান পাওয়া গেছে।
১৯১০ খ্রিষ্টাব্দে প্রকাশিত অচ্যুতচরণ চৌধুরী তত্ত্বনিধি কর্তৃক লিখিত "শ্রীহট্টের ইতিবৃত্ত" গ্রন্থ পূর্বাংশ। বইয়ের তথ্যমতে, সিপাহসালার সৈয়দ নাসির উদ্দীনের অধস্তন নবম বংশধর লস্করপুর হাবেলী নিবাসী সৈয়দ হামিদ রাজার পুত্র ছিলেন সৈয়দ শায়েস্তা মিয়া। প্রায় তিনশত বছর পূর্বে খোয়াই নদীর পশ্চিম তীরে সৈয়দ শায়েস্তা মিয়ার নামে একটি হাট বা বাজার স্থাপন করা হয়। প্রথমে এ বাজারটি শায়েস্তা মিয়ার বাজার নামে পরিচিতি পেলেও কালক্রমে বাজার থেকে গঞ্জে পরিণত হয়। বর্তমান শায়েস্তাগঞ্জ পুরান বাজারই হচ্ছে মূল শায়েস্তা মিয়ার বাজার। উপনিবেশিক শাসন কালে (অবিভক্ত ভারতে) তৎকালীন ব্রিটিশ সরকার কর্তৃক আসাম-বেঙ্গল রেলওয়ের মাধ্যমে ১৯০৩ সালে শায়েস্তাগঞ্জ রেলওয়ে স্টেশন স্থাপন করা হয়, (যা বর্তমানে বাংলাদেশের পূর্বাঞ্চল আখাউড়া-কুলাউড়া-ছাতক লাইন রেলপথের অংশ) এবং পরবর্তীতে এই রেলওয়ে স্টেশন হতে ১৯২৮-২৯ সালে হবিগঞ্জ বাজার-শায়েস্তাগঞ্জ-বাল্লা রেলপথ সংযোগ ফাঁড়ি স্থাপন করে রেল চলাচল শুরু হলে, উক্ত রেলওয়ে স্টেশনটি একটি জংশন রেলওয়ে স্টেশনে রুপান্তরিত হয়। ফলে শায়েস্তাগঞ্জ বাজারটি সম্প্রসারিত হয়ে রেলওয়ে জংশন স্টেশন সংলগ্ন দাউদনগরে (দাউদনগরের জমিদার সৈয়দা ধন বিবি ওয়াকফ এস্টেটের অন্তর্ভুক্ত) আরেকটি বাজারের গোড়াপত্তন হয়।
বাংলাদেশ স্বাধীনতা পরবর্তীতে ১৯৯৮ সালে শায়েস্তাগঞ্জ পৌরসভা গঠিত হয়, এবং ২০১৩ সাল থেকে দেশের একটি 'প্রথমশ্রেণির পৌরসভা' হিসাবে পরিগণিত হয়।
২০ নভেম্বর ২০১৭ সালে প্রধানমন্ত্রী শেখ হাসিনার সভাপতিত্বে অনুষ্ঠিত প্রশাসনিক পুনর্বিন্যাস-সংক্রান্ত জাতীয় বাস্তবায়ন কমিটির বৈঠকে ৪৯২তম উপজেলা হিসেবে শায়েস্তাগঞ্জকে অনুমোদন দেওয়া হয়।
অবস্থান ও আয়তন
শায়েস্তাগঞ্জ  উপজেলার আয়তন ৩৯.৫৫ বর্গকিলোমিটার।
প্রশাসনিক এলাকা
শায়েস্তাগঞ্জ উপজেলায় বর্তমানে ১টি পৌরসভা ও ৩টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম শায়েস্তাগঞ্জ থানার আওতাধীন।
উপজেলা চেয়ারম্যান
১৯ জুন, ২০১৯ তারিখে অনুষ্ঠিত পঞ্চম ধাপের উপজেলা পরিষদ নির্বাচনে আওয়ামীলীগের মনোনীত প্রার্থী আব্দুর রশিদ তালুকদার ইকবাল ১৬,৯৩৬ ভোট পেয়ে প্রথম উপজেলা চেয়ারম্যান হিসাবে নির্বাচিত হন। ১১ জুলাই ২০১৯, সিলেট বিভাগীয় কমিশনারের কার্যালয়ে শপথ গ্রহণের মাধ্যমে উক্ত উপজেলার দায়িত্বভার গ্রহণ করেন।
আব্দুল মান্নান (ঝিনাইদহের রাজনীতিবিদ)
আব্দুল মান্নান (১২ মার্চ ১৯৫২ - ১৩ জুলাই ২০২১) বাংলাদেশ আওয়ামী লীগের রাজনীতিবিদ এবং ঝিনাইদহ-৪ আসনের সাবেক সাংসদ। তিনি ২০০৮ সালের জাতীয় সংসদ নির্বাচনে সংসদ সদস্য নির্বাচিত হন।
প্রাথমিক জীবন
আব্দুল মান্নান ১২ মার্চ ১৯৫২ সালে ঝিনাইদহ জেলার কালীগঞ্জ উপজেলার রোকনপুর ইউনিয়নের আড়পাড়া গ্রামে জন্মগ্রহণ করেন। তার পিতার নাম আমজাদ হোসেন এবং মাতার নাম মোছাঃ আয়েশা খাতুন। পিতা সিমলা রোকনপুর ইউনিয়ন পরিষদের তিন মেয়াদের চেয়ারম্যান ছিলেন।
রাজনৈতিক জীবন
মান্নান শিমলা রোকনপুর ইউনিয়নের তিনবার চেয়ারম্যান ছিলেন। এরপর কালিগঞ্জ পৌরসভার তিনি পরপর দু’বার চেয়ারম্যান হিসেবে দায়িত্ব পালন করেন। তিনি ২০০৮ সালের নবম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসাবে ঝিনাইদহ-৪ আসন থেকে সংসদ সদস্য নির্বাচিত হয়েছিলেন। তিনি বাংলাদেশ আওয়ামী লীগের কালীগঞ্জ উপজেলা শাখার সভাপতি।
মৃত্যু
আব্দুল মান্নান ১৩ জুলাই ২০২১ সালে ঝিনাইদহ জেলার কালীগঞ্জ উপজেলার আড়পাড়ার নিজ বাসভবনে মৃত্যুবরণ করেন।
পিচেস হানিব্লসম গেল্ডফ
পিচেস হানিব্লসম গেল্ডফ (১৩ই মার্চ ১৯৮৯-৭ই এপ্রিল ২০১৪)  ছিলেন একজন ইংরেজ সাংবাদিক, টেলিভিশন উপস্থাপক এবং মডেল।
কৈশোর
গেল্ডফ ১৯৮৯ সালের ১৩ই মার্চ লন্ডনে জন্মগ্রহণ করেন। তিনি বব গেল্ডফ ও পলা ইয়েটসের দ্বিতীয় কন্যা এবং হিউই গ্রীনের নাতনী। ফিফি ট্রিক্সিবেলি গেল্ডফ এবং পিক্সি গেল্ডফ তার বোন। তার একটি ছোট সৎ বোনও ছিলো যার নাম টাইগার লিলি হাচেন্স গেল্ডফ।
গেল্ডফ লন্ডনের চেলসি এবং কেন্টের ফ্যাভারশ্যামে বেড়ে উঠেন এবং কুইন্স কলেজ, লন্ডন থেকে শিক্ষা লাভ করেন। ১৮ বছর বয়সে সে তার বাবার সাথে চলে আসেন এবং উত্তর লন্ডনের ইসলিংটনে ফ্ল্যাট ভাড়া করেন। এ-লেভেল সম্পন্ন করার পর তিনি ইউনিভার্সিটি অফ লন্ডনের কুইন ম্যারি অ্যান্ড ওয়েস্টফিল্ড কলেজে ইংরেজি পড়ার সুযোগ পান কিন্তু সেটা স্থগিত হয় তার ঐ সময়ের স্বামী ম্যাক্স ড্রামির সাথে নিউ ইয়র্কে চলে আসার কারণে।
পেশা
গেল্ডফ এলি গার্ল (Elle Girl) ম্যাগাজিনের ইউকে (UK) সংস্করণে এপ্রিল ২০০৪ থেকে কলাম লেখা শুরু করেছিলেন এবং অক্টোবর ২০০৫ এ ম্যাগাজিনটি বন্ধ হওয়ার আগ পর্যন্ত লেখা চালিয়ে গিয়েছিলেন। ১৪ থেকে ১৭ বছর বয়স পর্যন্ত তিনি দ্য ডেইলি টেলিগ্রাফে সামাজিক-রাজনৈতিক বিষয়ে সাপ্তাহিক কলাম লিখেন এবং দ্য গার্ডিয়ানে অসংখ্য নিবন্ধ লিখেন।
লরেন বেথেল
লরেন বেথেল একজন আফ্রিকান-আমেরিকান লেসবিয়ান নারীবাদী কবি এবং লেখক ।
পিচেস হানিব্লসম গেল্ডফ
পেশা
গেল্ডফ ২০০৫ সালে তার নিজের টিভি প্রামাণ্য অনুষ্ঠান পিচেস গেল্ডফঃ টিনএজ মাইন্ড (Peaches Geldof: Teenage Mind) লিখেন এবং উপস্থাপনা করেন, এবং অনুষ্ঠানটিকে অনুসরণ করা হয় পিচেস গেল্ডফঃ টিন আমেরিকায় (Peaches Geldof: Teen America) যেটি ইউকে এর স্কাই ওয়ানে (Sky One) ১লা মার্চ ২০০৬ সালে সম্প্রচার করা হয়। ২০০৬ সালে গেল্ডফ ট্যাটলার (Tatler) এর শীর্ষ ১০ ফ্যাশন আইকনের ৭ম স্থান দখল করেন এবং সে ছিলো ঐ তালিকার কনিষ্ঠতম আইকন।
লরেন বেথেল
পেশাগত অভিজ্ঞতা
তিনি ইয়েল বিশ্ববিদ্যালয়ের স্নাতক। বেথেল বিভিন্ন প্রতিষ্ঠানে কৃষ্ণাঙ্গ নারী সাহিত্য এবং কৃষ্ণাঙ্গ নারী সংস্কৃতির উপর শিক্ষাদান করেছেন ও বক্তৃতা দিয়েছেন। তিনি বর্তমানে নিউইয়র্ক শহরে একজন ফ্রিল্যান্স সাংবাদিক হিসেবে কাজ করছেন।
কমবেহী রিভার কালেক্টিভ এর সাথে সম্পৃক্ততা
তিনি ১৯৬০ এবং ১৯৭০-এর দশকে কমবেহি রিভার কালেক্টিভের সঙ্গে যুক্ত হয়েছিলেন। এই সংগঠনটি নারী মুক্তি আন্দোলনের অংশ ছিল। কমবেহি রিভার কালেক্টিভ ছিল ১৯৭৪ সালে বোস্টনে প্রতিষ্ঠিত একটি কৃষ্ণাঙ্গ নারীবাদী দল। এটি জাতিগত, যৌন, বিষমকামী, অপরিবর্তনীয় জাতিগত বিদ্বেষ এবং শ্রেণী নিপীড়নের বিরুদ্ধে লড়াই করেছিল।
পিচেস হানিব্লসম গেল্ডফ
পেশা
সেপ্টেম্বর ২০০৭ এ লন্ডন ফ্যাশন উইকে গেল্ডফ পিপিকিউ (PPQ) এর হয়ে তার মডেলিং পেশা শুরু করেন। অস্ট্রেলীয় ফ্যাশন লাইন ডট্টীর (DOTTI) প্রতিনিধি হিসেবেও তাকে ঘোষণা করা হয়েছিলো। ১৯ অক্টোবর ২০০৮ এ এমটিভি ওয়ানে (MTV One) পিচেসঃ ডিজঅ্যাপিয়ার হিয়ার (Peaches: Disappear Here) আপাতবাস্তব টেলিভিশন অনুষ্ঠান প্রচারের সময় সে তারুণদের সাথে সম্পর্কিত ম্যাগাজিনের দেখা পায়।
লরেন বেথেল
নারীবাদী লেখা
একটি নারীবাদী নিউজ জার্নাল অফ আওয়ার ব্যাকসের একটি সংখ্যায়, ১৯৭৯ সালের ২৪শে ফেব্রুয়ারি তারিখে নিউ ইয়র্ক সিটির উইমেন'স সেন্টারে সংঘটিত তৃতীয় বিশ্ব লেসবিয়ান লেখক সম্মেলনের একজন অংশগ্রহণকারী তাঁর অভিজ্ঞতা বর্ণনা করেছেন, সেখানে লরেন বেথেল এবং বারবারা স্মিথ পাঁচটি উপলব্ধ কর্মশালার মধ্যে একটি কর্মশালা পরিচালনা করেছিলেন। "তৃতীয় বিশ্ব নারীবাদী সমালোচনা" নামে পরিচিত তাঁদের কর্মশালায় বেথেল এবং স্মিথ বিভিন্ন বিষয় নিয়ে আলোচনা করেছিলেন। সেগুলির মধ্যে ছিল "সমালোচনা"র সংজ্ঞা, সমালোচনাকে "সৃজনশীল" শিল্প হিসেবে নেওয়া, শ্বেতাঙ্গ নারীবাদ বনাম কৃষ্ণাঙ্গ নারীবাদ, আন্তঃবিভাগীয় নারীবাদ, এবং কৃষ্ণাঙ্গ লেসবিয়ানদের একীকরণ।
পিচেস হানিব্লসম গেল্ডফ
পেশা
২০০৯ সালে গেল্ডফ মিস আল্টিমো কালেকশন এর আইকন হিসেবে ছয় অঙ্কের একটি মডেলিং চুক্তি স্বাক্ষর করেন।
ডিএনএ
center|220px|ডিএনএ'র একটি অংশের সাধারণ গঠন
পিচেস হানিব্লসম গেল্ডফ
পেশা
আল্টিমো আন্ডারওয়্যার এর প্রধান মিসেল মোন গেল্ডফ সম্পর্কে ঐ সময় বলেন, পিচেস ছিলো প্রচারাভিযানের জন্য পুরোপুরি যথার্থ। সে নবীন, তীক্ষ্ণ এবং স্টাইলের জন্য যথেষ্ট। এই কালেকশনটি ২০০৯ সালের মে মাসে অক্সফোর্ড স্ট্রিটের ডিবেনহ্যামস ডিপার্টমেন্ট স্টোরে চালু হয়েছিলো। পরবর্তিতে ২০১০ সালের মার্চ মাসে আল্টিমো ব্র্যান্ড থেকে তাকে বাদ দেয়া হয়েছিলো নগ্ন ছবি এবং ড্রাগ ব্যবহারের অভিযোগে যা ইন্টারনেটে এবং গণমাধ্যমে প্রকাশ করা হয়েছিলো। গেল্ডফ তীব্রভাবে এই অভি্যোগ অস্বীকার করেছিলেন এবং বলেছিলেন, আমি হতাশ যে আল্টিমো সিদ্ধান্ত নিয়েছে যে আমার চুক্তি না বাড়ানোর পাঁচ মাস পূর্বে লস এঞ্জেলসের এক রাতে দুর্দান্তভাবে অত্যুক্তি করার উপর ভিত্তি করে। মোন বলেছিলেন, ব্র্যান্ডটির লক্ষ্য যেহেতু যুবতী নারী, তাই আমরা মনে করি পিচেস এর পক্ষে এটি চালিয়ে যাওয়া আর সম্ভব না।
লরেন বেথেল
নারীবাদী লেখা
বেথেলের একটি প্রবন্ধ, ""দ্য ইনফিনিটি অফ কনশাস পেইন": জোরা নিল হার্স্টন অ্যাণ্ড ব্ল্যাক ফিমেল লিটারারি ট্র্যাডিশন" সেমিনাল বইতে প্রকাশিত হয়েছিল, "অল অফ দ্য উইমেন আর হোয়াইট, অল অফ দ্য ব্ল্যাকস আর মেন, বাট সাম অফ আস আর ব্রেভ: ব্ল্যাক ওম্যানস স্টাডিজ।" এই প্রবন্ধে একজন কালো নারীবাদী সমালোচককে চিহ্নিত করে তিনি লিখেছেন, " . . আমি বিশ্বাস করি কৃষ্ণাঙ্গ নারী লেখকদের একটি পৃথক এবং সনাক্তযোগ্য ঐতিহ্য রয়েছে, একই সাথে আমেরিকা, আফ্রো-আমেরিকান এবং আমেরিকান মহিলা সাহিত্যিক ঐতিহ্যের মধ্যে বিদ্যমান এবং স্বাধীন।"
ডিএনএ
ডিঅক্সিরাইবোনিউক্লিক এসিড (Deoxyribonucleic Acid) একটি নিউক্লিক এসিড যা জীবদেহের গঠন ও ক্রিয়াকলাপ নিয়ন্ত্রণের জিনগত নির্দেশ ধারণ করে। সকল জীবের ডিএনএ জিনোম থাকে। একটি সম্ভাব্য ব্যতিক্রম হচ্ছে কিছু ভাইরাস গ্রুপ যাদের আরএনএ জিনোম রয়েছে, তবে ভাইরাসকে সাধারণত জীবন্ত প্রাণ হিসেবে ধরা হয় না। কোষে ডিএনএর প্রধান কাজ দীর্ঘকালের জন্য তথ্য সংরক্ষণ। জিনোমকে কখনও নীলনকশার সাথে তুলনা করা হয় কারণ, এতে কোষের বিভিন্ন অংশে যেমন: প্রোটিন ও আরএনএ অণু, গঠনের জন্য প্রয়োজনীয় নির্দেশাবলি থাকে। ডিএনএর যে অংশ এ জিনগত তথ্য বহন করে তাদের বলে জিন, কিন্তু অন্যান্য ডিএনএ ক্রমের গঠনগত তাৎপর্য রয়েছে অথবা তারা জিনগত তথ্য নিয়ন্ত্রণে ব্যবহৃত হয়।
পিচেস হানিব্লসম গেল্ডফ
পেশা
২০১১ সালে গেল্ডফ আইটিভি২ (ITV2) এ OMG! with Peaches Geldof নামে ছয় খন্ডের একটি সিরিজ উপস্থাপনা করেন, যেটি ছিলো শ্রোতাদের অংশগ্রহণে ম্যাগাজিন ফরম্যাটের চ্যাট এবং গেস্ট শো।
ব্যক্তিগত জীবন
২০০৮ সালের ৫ই আগস্ট গেল্ডফ আমেরিকান গায়ক ম্যাক্স ড্রামির সাথে বিবাহ বন্ধনে আবদ্ধ হন। ম্যাক্স ড্রামি ছিলেন চেস্টার ফ্রেঞ্চ ব্যান্ডের গায়ক। তারা লাস ভেগাসের দ্য লিটল হুয়াইট ওয়েডিং চ্যাপেলে বিয়ে করেন। ২০০৯ সালের ৭ই ফেব্রুয়ারি তারা ঘোষণা দেয় যে, তারা বন্ধুত্বপূর্ণভাবে বিবাহ বিচ্ছেদের সিদ্ধান্ত নিয়েছে। ২০১১ সালের ১৮ই এপ্রিল ড্রামি লস এঞ্জেলসে বিবাহ বিচ্ছেদ দায়ের করেন যেখানে তিনি উল্লেখ করেন, তাদের পুনর্মিলনে মতভেদ রয়েছে।
তারপর গেল্ডফ ২০১২ সালের ৮ সেপ্টেম্বর ইস্ট লন্ডনের ব্যান্ড এস সি ইউ এম (S.C.U.M) এর প্রধান গায়ক টমাস কোহেনের সাথে বিবাহ বন্ধনে আবদ্ধ হন ডেভিংটনের একটি চার্চে, যে চার্চে তার মা-বাবা ২৬ বছর পূর্বে বিয়ে করেছিলেন এবং ঐ একই চার্চে ২০০০ সালে তার মায়ের অন্তস্টিক্রিয়া সম্পন্ন হয়েছিলো। কোহেনের সাথে গেল্ডফের দুই ছেলে আছে।
ডিএনএ
ডিএনএ নিউক্লিওটাইড নামক অণু সরলভাবে গঠিত একটি লম্বা পলিমার যা পাচঁ কার্বন বিশিষ্ট শর্করা ও অজৈব ফসফেট গ্রুপ দিয়ে গঠিত মেরুদণ্ডের সাথে যুক্ত। এই মেরুদণ্ডে চার ধরনের অণু থাকে যাদের বলে ক্ষার, এই চারটি ক্ষারের ক্রমই তথ্য ধারণ করে। ডিএনএর প্রধান কাজ জিনগত কোড ব্যবহার করে প্রোটিন থেকে অ্যামিনো এসিড এর ক্রম তৈরি করা। জিনগত কোড পড়ার জন্য কোষ নিউক্লিক অ্যাসিড আরএনএতে ডিএনএর কিছু অংশের নকল তৈরি করে। কিছু আরএনএ নকল প্রোটিন জৈবসংশ্লেষণ নিয়ন্ত্রণে ব্যবহৃত হয়, বাকিগুলো সরাসরি রাইবোজোম অথবা স্প্লাইসোজোম এর উপাদান হিসেবে থাকে।
পিচেস হানিব্লসম গেল্ডফ
ব্যক্তিগত জীবন
২০০৯ সালে ITV2 এর প্রামাণ্য অনুষ্ঠান When Fearne Met Peaches Geldof এ ফার্ন কটন এর এক সাক্ষাৎকারে গেল্ডফ বলেন যে, সে একজন সাইন্টোলজিস্ট।
ডিএনএ
ভৌত ও রাসায়নিক ধর্ম
ডিএনএ নিউক্লিওটাইড অণুর সমন্বয়ে গড়া একটি লম্বা পলিমার। ডিএনএ শৃংখল ২২ থেকে ২৪ Å চওড়া, এবং একটি নিউক্লিওটাইড অণু ৩.৩Å দীর্ঘ। যদিও এসব অণু খুব ছোটো, ডিএনএ পলিমার কয়েক মিলিয়ন নিউক্লিওটাইড নিয়ে অনেক বরো হতে পারে। উদাহরণস্বরুপ, সবচেয়ে বড়ো মানব ক্রোমোজোম, ক্রোমোজোম নং ১, ২২০ মিলিয়ন ক্ষার জোড়ার সমান দীর্ঘ।
পিচেস হানিব্লসম গেল্ডফ
ব্যক্তিগত জীবন
২০১৩ সালে এলি ম্যাগাজিনে এক সাক্ষাৎকারে গেল্ডফ তার মায়ের মৃত্যু তার কাছে কেমন কষ্টের ছিলো তার বর্নণা করেনঃ"আমি আমার মায়ের মৃত্যুর দিনের কথা মনে করি এবং এটা নিয়ে কথা বলা এখনও অনেক কষ্টের। আমি শুধু এটার রুপরেখা আঁকতে পারি। আমি আমার মায়ের মৃত্যুর পরের দিন স্কুলে গিয়েছিলাম কারণ আমার বাবার মানসিক অবস্থা ছিলো 'শান্ত থাকো এবং চালিয়ে যাও'। সুতরাং আমরা সবাই স্কুলে যেতাম এবং যেনো কোন কিছু হয়নি এই রকম একটা ভান করার চেষ্টা করতাম। কিন্তু এটা ঘটেছিলো। আমি শোক করিনি। আমি তার অন্তোস্টিক্রিয়ায় কাঁদিনি। আমি কোন কিছুই ব্যক্ত করতে পারিনি কারণ আমি সব কিছুর প্রতি অসার হয়ে গিয়েছিলাম। সম্ভবত ১৬ বছর বয়সের আগ পর্যন্ত আমি আমার মায়ের জন্য যথার্থভাবে শোক করিনি।"
ডিএনএ
ভৌত ও রাসায়নিক ধর্ম
জীবদেহে ডিএনএ একটি একক অণু হিসেবে থাকে না, বরং চাপাচাপি করে জোড়া-অণু হিসেবে থাকে। এই লম্বা সূত্র দুইটি আঙুরের মতো প্যাঁচানো থাকে, যা দ্বৈত হেলিক্সের মত হয়। একটি ডিএনএ সূত্রে থাকে নিউক্লিওটাইড যা ডিএনএ মেরুদণ্ডকে ধরে রাখে, এবং একটি ক্ষার যা অন্য ডিএনএ সূত্রের সাথে সংযোগ স্থাপন করে। এই নিউক্লিওটাইড ও ক্ষারের পুনরাবৃত্তিতেই ডিএনএ সূত্র গঠিত। সাধারণভাবে একটি ক্ষার যদি একটি চিনি অণুর সাথে যুক্ত থাকে তাকে বলে নিউক্লিওসাইড এবং একটি ক্ষার যদি একটি চিনি ও এক বা একাধিক ফসফেট অণুর সাথে যুক্ত থাকে তাকে বলে নিউক্লিওটাইড। যদি একাধিক নিউক্লিওটাইড একসাথে যুক্ত থাকে, যেমন ডিএনএতে, তবে এই পলিমারকে বলে পলিনিউক্লিওটাইড।
পিচেস হানিব্লসম গেল্ডফ
ব্যক্তিগত জীবন
গেল্ডফ এপ্রিলের ৬ তারিখে তার টুইটার অ্যাকাউন্টে সর্বশেষ একটি ছবি সংবলিত পোস্ট করেন যেটিতে দেখা যাচ্ছে শিশুকালে তার মায়ের বাহুতে সে। সে একবার নিজেকে বর্নণা করেন "never that wild" ।
ডিএনএ
ভৌত ও রাসায়নিক ধর্ম
ডিএনএর দ্বৈত হেলিক্স হাইড্রোজেন বন্ধনের মাধ্যমে স্থির থাকে, যা দুটি সূত্রের মধ্যে সংযুক্ত থাকে। ডিএনএতে যে চারটি ক্ষার পাওয়া যায় তা হল অ্যাডেনিন (সংক্ষেপে A), সাইটোসিন (C), গুয়ানিন (G) এবং থাইমিন (T)। এরা পরস্পরের সাথে যুক্ত হওয়ার ক্ষেত্রে সবসময় অ্যাডেনিন (A) শুধুমাত্র থাইমিনের(T) সাথে এবং গুয়ানিন(G) শুধুমাত্র সাইটোসিনের(C) সাথে যুক্ত হয়। নিম্নে এই চারটি ক্ষার দেখানো হয়েছে যারা চিনি/ফসফেটের সাথে যুক্ত হয়ে সম্পূর্ণ নিউক্লিওটাইড গঠন করে, যেমনঃ এডিনোসিন মনোফসফেট।
ডিএনএতে প্রাপ্ত চারটি ক্ষারের রাসায়নিক গঠন এবং এডিনোসিন মনোফসফেট নিউক্লিওটাইড
এই ক্ষারগুলো দুই ভাগে ভাগ করা যায়; অ্যাডেনিন ও গুয়ানিন হল পিউরিন নামক ৫- ও ৬- কার্বনচক্রের হেটারোসাইক্লিক যৌগ এবং সাইটোসিন ও থাইমিন হল পাইরিমিডিন নামক কার্বনচক্রের যৌগ। ইউরাসিল (U) নামে পঞ্চম আরেকটি পাইরিমিডিন ক্ষার আছে যা সাধারণত আরএনএতে থাইমিনের বদলে থাকে। থাইমিনের সাথে এর পার্থক্য হচ্ছে কেবল একটি মিথাইল গ্রুপের অনুপস্থিতি। ডিএনএতে কেবল সাইটোসিনের ভাঙনের ফলে উপজাত হিসেবে ইউরাসিল পাওয়া যেতে পারে, তবে ব্যতিক্রম হচ্ছে পিবিএস-১ নামের একটি ব্যাকটেরিয়াল ভাইরাস যার ডিএনএতে ইউরাসিল রয়েছে। কিন্তু আরএনএ সংশ্লেষণের সময় উল্লেখযোগ্য পরিমাণ ইউরাসিল এনজাইমের প্রভাবে একটি মিথাইল গ্রুপ যুক্ত হয়ে থাইমিনে পরিণত হয়। মূলত গাঠনিক ও এনজাইম আরএনএ যেমনঃ ট্রান্সফার আরএনএ ও রাইবোজোমাল আরএনএতেই এই ঘটনা ঘটে।
ডিএনএর দ্বৈত হেলিক্স ডান-হাতি সর্পিলাকার হয়ে থাকে। ডিএনএ সূত্রগুলো যখন প্যাঁচানো থাকে তখন তাদের ফসফেটের মেরুদণ্ডের মাঝে জায়গা রাখা থাকে। এই জায়গাতে ক্ষারগুলো যুক্ত হয় (অ্যানিমেশন দেখুন)। দ্বৈত হেলিক্সের তলে দুই জায়গায় এরকম প্যাঁচানো খাঁজ (groove) থাকে। একটি খাঁজ ২২Å প্রশস্ত ও অন্যটি ১২Å প্রশস্ত। বৃহত্তর খাঁজটিকে বলে মেজর গ্রুভ ছোটোটিকে বলে মাইনর গ্রুভ। মাইনর গ্রুভের সরুতার অর্থ হলো ক্ষারের প্রান্তগুলো মেজর গ্রুভে তুলনামুলক বেশি সহজে প্রবেশ করতে পারে। এর ফলে কিছু প্রোটিন যা ডিএনএতে কিছু নির্দিষ্ট ক্রমে যুক্ত হতে পারে, তারা ডিএনএতে মেজর গ্রুভের ক্ষারের সংস্পর্শে এসে কাঙ্ক্ষিত ক্রম খুঁজে নেয়।
উপরে, একটি GC ক্ষার-জোড়া আছে তিনটি হাইড্রোজেন বন্ধনে যুক্ত হয়ে। নিচে, একটি AT ক্ষার-জোড়া আছে দু’টি হাইড্রোজেন বন্ধনের সাথে যুক্তাবস্থায়। হাইড্রোজেন বন্ধন ড্যাশ রেখা দ্বারা দেখানো হয়েছে।